Det skriver Ekstra Bladet. I Bælum mener borgerne ikke, at byen er Danmarks røvhul. Den titel fik den østhimmerlandske landsby ellers af Ekstra Bladet i sidste uge, der refererer til at Bælum ifølge boligsiden Boliga er Danmarks mindst søgte by, når det kommer til boligsøgninger på nettet. Men der huer ikke efterskolelæreren Jesper Laubjerg, der bor i byen. - Den overskrift vil klæbe til vores by, der i forvejen er hårdt prøvet med hensyn til vitser i de nedre regioner. Men jeg vil ikke give dig flere. Du har lavet nok sjov på byens bekostning, siger Jesper Laubjerg til Ekstra Bladet. Han frygter, at byen nye øgenavn vil betyde færre nye elever på Bælums efterskole Østhimmerlands Ungdomsskole. - Og jeg tror også, at det er sværere for folk at få sig selv til at købe hus i Danmarks røvhul, siger efterskolelæreren til avisen.

Referat:
Fredag blev landsbyen Bælum ved Terndrup kåret til Danmarks Røvhul af Ekstra Bladet. Det huer ikke en lærer på byens efterskole.